Lietuvas ūdenszāle
Lietuvas ūdenszāle (latīņu: Glyceria lithuanica) ir graudzāļu dzimtas suga, kas ir nevienmērīgi sastopama Eirāzijā, Latvijā sastopama reti, tikai valsts vidū un austrumu — ziemeļaustrumu daļā, kur nelielas grupas aug auglīgos, mēreni mitros un pārmitros mežos, mežam caurtekošu strautu malās. Suga ir ierakstīta Latvijas Sarkanajā grāmatā 3. kategorijā.